ddrg/super_eurlex huggingface dataset:
Direktiva Sveta

z dne 10. marca 1986

o drugi spremembi Direktive 73/404/EGS o približevanju zakonodaje držav članic v zvezi z detergenti

(86/94/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 2a Direktive Sveta 73/404/EGS [4], kakor je bila spremenjena z Direktivo 82/242/EGS [5], do 31. marca 1986 predvideva nekatere izjeme glede zahtev po najmanjši biološki razgradljivosti neionskih površinsko aktivnih snovi, ki jih vsebujejo detergenti;

ker so te snovi neionske površinsko aktivne snovi, ki niso v skladu z biološko razgradljivimi omejitvami, določenimi v Direktivi 73/404/EGS; ker so uporabljeni za nekatere namene zaradi tehničnih težav in da bi se izognili drugim neželenim učinkom na zdravje in okolje;

ker so raziskave biološke razgradljivosti teh snovi od sprejetja Direktive 82/242/EGS napredovale; ker so rezultati teh raziskav pokazali, da še vedno potrebujemo nekatera pravila odstopanja; ker to izhaja iz zelo velikih razlik med državami članicami med drugim glede lastnosti vode, prehranjevalnih navad in modelov strojev;

ker kljub intenzivnim prizadevanjem še niso našli primernih nadomestnih izdelkov za kovinsko predelovalno industrijo, četudi so bili nadomestki že uporabljeni v izdelkih za pomivalne stroje v nekaterih regijah Skupnosti;

ker gre za razmeroma majhno količino površinsko aktivnih snovi, ki pa imajo vseeno precejšen gospodarski pomen; ker je zaželeno državam članicam omogočiti dopustitve izjem do 31. decembra 1989, če to zahtevajo njihove nacionalne razmere,

SPREJEL NASLEDNJO DIREKTIVO:

Člen 1

"1. Do 31. decembra 1989 lahko države članice izvzamejo naslednje proizvode iz zahtev prvega odstavka člena 2:

(a) nizkopeneči alkenoksidni dodatki takim snovem, kot so alkoholi, alkilfenoli, glikoli, polioli, maščobne kisline, amidi ali amini, uporabljeni v proizvodih za pomivanje posode;

(b) proti alkalijam odporni terminalno zaščiteni alkil in alkil-arilni poliglikolni etri in snovi tipa, navedenega v pododstavku (a), ki se uporabljajo v čistilnih sredstvih v živilski industriji pri proizvodnji pijač in v kovinsko predelovalni industriji."

Člen 2

Države članice takoj obvestijo Komisijo o kakršnih koli ukrepih, sprejetih za izvajanje te direktive.

Člen 3

Ta direktiva je naslovljena na države članice.

V Bruslju, 10. marca 1986

Za Svet

Predsednik

H. van den Broek

[1] UL C 139, 7.6.1985, str. 4.

[2] UL C 68, 24.3.1986.

[3] UL C 303, 25.11.1985, str. 26.

[4] UL L 347, 17.12.1973, str. 51.

[5] UL L 109, 22.4.1982, str. 1.

--------------------------------------------------
DIREKTIVA SVETA

z dne 27. novembra 1984

o spremembi zneskov izraženih v ECU v Direktivi 78/660/EGS

(84/569/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 78/660/EGS z dne 25. julija 1978 o letnih računovodskih izkazih posameznih vrst družb, ki temelji na členu 54(3)(g) Pogodbe [1], in zlasti člena 53(2) Direktive,

ob upoštevanju predloga Komisije,

ker je Uredba (EGS) št. 3180/78 [2], kakor je bila spremenjena z Uredbo (EGS) št. 2626/84 [3], opredelila novo obračunsko enoto, znano kot ECU;

ker je Uredba (EGS, Euratom) št. 3308/80 [4] nadomestila "Evropsko obračunsko enoto" z "ECU" v vseh pravnih aktih Skupnosti, ki so se uporabljali v času začetka njene veljavnosti;

ker so členi 11 in 27 Direktive 78/660/EGS, in s sklicevanjem nanju, člen 6 Direktive 83/349/EGS [5] in člena 20 in 21 Direktive 84/253/EGS [6] določili omejitve v ECU za bilančno vsoto in čiste prihodke od prodaje, znotraj katerih lahko države članice dovolijo nekatera odstopanja od teh direktiv;

ker člen 53(2) Direktive 78/660/EGS določa, da Svet vsakih pet let na predlog Komisije preuči in, če je potrebno, spremeni zneske, v tej direktivi izražene v ECU, v smislu gospodarskih in monetarnih gibanj v Skupnosti;

ker ECU realno ni ohranil vrednosti, ki jo je imel v času sprejema Direktive 78/660/EGS;

ker je treba zaradi upoštevanja monetarnih gibanj v zvezi z ECU od takrat ponovno izračunati protivrednosti v nacionalnih valutah na datum, določen v členu 53(2) Direktive 78/660/EGS,

SPREJEL NASLEDNJO DIREKTIVO:

Člen1

Direktiva 78/660/EGS se spremeni kot sledi:

1. V členu 11 se:

- prva alinea: "bilančna vsota: 1 000 000 ECU" nadomesti z: "bilančna vsota: 1 550 000 ECU",

- druga alinea: "čisti prihodki od prodaje: 2 000 000 ECU" se nadomesti s "čisti prihodki od prodaje: 3 200 000 ECU".

2. V členu 27 se:

- prva alinea: "bilančna vsota: 4 000 000 ECU" nadomesti z "bilančna vsota: 6 200 000 ECU";

- druga alinea: "čisti prihodki od prodaje: 8 000 000 ECU" nadomesti s "čisti prihodki od prodaje: 12 800 000 ECU".

3. (a) Člen 53(1) se nadomesti:

"1. Za namen te direktive je ECU opredeljen z Uredbo (EGS) št. 3180/78 1, kot je bila spremenjena z Uredbo (EGS) št. 2626/84 2. Protivrednost v nacionalni valuti se izračuna po tečaju na 25. julij 1983.";

(b) Opomba pod črto (1)se nadomesti z naslednjima opombama:

(1) UL L 379, 30.12.1978, str. 1.

(2) UL L 247, 16.9.1984, str. 1."

Člen2

Države članice takoj obvestijo Komisijo o vseh zakonih in drugih predpisih, ki začnejo veljati skladno s to direktivo.

Člen3

Ta direktiva je naslovljena na države članice.

V Bruslju, 27. novembra 1984

Za Svet

Predsednik

P. BARRY

[1] UL L 222, 14.8.1978, str. 11.

[2] UL L 379, 30.12.1978, str. 1.

[3] UL L 247, 16.9.1984,-- str. 1.

[4] UL L 345, 20.12.1980, str. 1.

[5] UL L 193, 18.7.1983, str. 1.

[6] UL L 126, 12.5.1984, str. 20.
Direktiva Komisije

z dne 1. julija 1982

o prilagoditvi Direktive Sveta 76/891/EGS o približevanju zakonodaje držav članic, ki se nanaša na števce za električno energijo, tehničnemu napredku

(82/621/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/891/EGS z dne 4. novembra 1976 o približevanju zakonodaje držav članic, ki se nanašajo na števce električne energije [1], in še zlasti tretjega odstavka člena 3 direktive,

ker je v skladu s členom 3 Direktive 76/891/EGS treba pregledati največje dopustne pogreške števcev električne energije za prvo overitev EGS ob upoštevanju izkušenj in izsledkov, pridobljenih na mednarodni ravni;

ker se na podlagi izkušenj, pridobljenih na tem področju znotraj Skupnosti, priporoča dokončna ohranitev odstopanj pri največjih dopustnih pogreških, določenih s splošno stopnjo v prilogi k omenjenima direktivama, ki je strožja od tistih, sprejetih na mednarodni ravni;

ker so predvideni ukrepi te direktive v skladu z mnenjem Odbora za prilagoditev direktiv o odpravi tehničnih ovir pri trgovini z merilnimi instrumenti tehničnemu napredku,

SPREJELA NASLEDNJO DIREKTIVO:

Člen 1

Države članice, ki so izbrale možnost iz drugega odstavka člena 3 Direktive 76/891/EGS, pred 1. januarjem 1983 prekličejo vse ukrepe, sprejete na podlagi te možnosti.

O tem takoj obvestijo Komisijo.

Člen 2

Ta direktiva je naslovljena na države članice.

V Bruslju, 1. julija 1982

Za Komisijo

Karl-Heinz Narjes

Član Komisije

[1] UL L 336, 4.12.1976, str. 30.

--------------------------------------------------
Direktiva Sveta

z dne 19. januarja 1982

o spremembi Prve direktive Sveta z dne 23. julija 1962 o določitvi skupnih pravil za nekatere vrste prevoza blaga po cesti med državami članicami

(82/50/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75(1) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker je smiselno predvideti, da se nekatere vrste blaga, ki so izvzete iz sistemov kvot po Prvi direktivi z dne 23. julija 1962 [3], kakor je bila nazadnje spremenjena z Direktivo 80/79/EGS [4], izvzamejo tudi iz kakršnega koli sistema dovoljenj;

ker so nekatere druge vrste prevoza lahko izvzete iz kakršnih koli sistemov kvot ali dovoljenj,

SPREJEL NASLEDNJO DIREKTIVO:

Člen 1

1. "14. Prevoz rezervnih delov za morska plovila in zrakoplove.

15. Tranzit praznega vozila, ki se uporablja za prevoz blaga in služi kot nadomestno vozilo za vozilo, ki se je pokvarilo v drugi državi članici od tiste, v kateri je registrirano, ter nadaljevanje vožnje pokvarjenega vozila na podlagi dovoljenja, izdanega za pokvarjeno vozilo.

16. Prevoz predmetov in umetniških del na razstavo ali v komercialne namene.

17. Občasni prevoz predmetov in materialov izključno v reklamne ali informativne namene.

18. Prevoz materiala, lastnine in živali na gledališke, glasbene ali filmske predstave ali športne dogodke, cirkuse, razstave ali sejme ali z njih ali na snemanje radijskih, televizijskih oddaj ali filmov ali z njih."

2. Priloga II k Prvi direktivi Sveta z dne 23. julija 1962 se spremeni:

(a) besedilo točke 2 se nadomesti:

"2. Prevoz izdelkov za zaloge za morska plovila in zrakoplove.";

(b) točke 3, 5 in 6 se črtajo.

Člen 2

Države članice sprejmejo ukrepe, potrebne za uskladitev s to direktivo, najpozneje do 1. januarja 1983. O tem obvestijo Komisijo pred 1. julijem 1982.

Člen 3

Ta direktiva je naslovljena na države članice.

V Bruslju, 19. januarja 1982

Za Svet

Predsednik

P. de Keersmaeker

[1] UL C 327, 15.12.1980, str. 65.

[2] UL C 138, 9.6.1981, str. 56.

[3] UL 70, 6.8.1962, str. 2005/62.

[4] UL L 18, 24.1.1980, str. 23.

--------------------------------------------------
Direktiva Komisije

z dne 29. julija 1981

o prilagoditvi Direktive Sveta 77/649/EGS o približevanju zakonodaje držav članic o vidnem polju voznikov motornih vozil tehničnemu napredku

(81/643/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo 80/1267/EGS [2], zlasti člena 11,

ob upoštevanju Direktive Sveta 77/649/EGS z dne 27. septembra 1977 o približevanju zakonodaje držav članic o vidnem polju voznikov motornih vozil [3], zlasti člena 5,

ker je bilo na podlagi pridobljenih izkušenj ugotovljeno, da sedanje besedilo točke 5.1.3 Priloge I k Direktivi 77/649/EGS o vidnem polju voznikov vozil kategorije M1, kakor je navedeno v Prilogi I k Direktivi 70/156/EGS, določa omejitve pri konstrukciji vozil; ker je to povzročilo zavrnitev homologacije za vozila z ovirami, ki pa ne omejujejo vidnega polja voznika;

ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju na področju motornih vozil,

SPREJELA NASLEDNJO DIREKTIVO:

Člen 1

Točka 5.1.3 Priloge I k Direktivi 77/649/EGS se nadomesti z naslednjim besedilom:

"5.1.3 V vidnem polju v območju 180° pred voznikom pod vodoravno ravnino skozi točko V1 in nad tremi ravninami, ki potekajo skozi točko V2, od katerih je ena pravokotna na ravnino X-Z in nagnjena navzdol za 4°, ostali dve pa sta pravokotni na ravnino Y-Z in nagnjeni navzdol za 4°, ne sme biti nobenega dela, ki bi zastiral pogled vozniku, razen stebričkov A, ločilnega profila fiksnega ali premičnega ventilacijskega okenca, zunanjih radijskih anten, vzvratnih ogledal in brisalcev vetrobranskega stekla (glej Priloga IV, slika 3).

Za dele, ki zastirajo pogled vozniku, ne štejejo:

- vgrajeni v steklu ali tiskani vodniki radijskih anten z naslednjima največjima širinama:

—vgrajeni vodniki: | 0,5 mm, |

—tiskani vodniki: | 1,0 mm. |

Ti "vodniki radijskih anten" ne smejo potekati skozi območje A, kakor je določeno v Direktivi 78/318/EGS o sistemih za brisanje in pranje stekel na motornih vozilih [4]. Vendar pa lahko skozi območje A potekata dva vodnika radijskih anten, če nista širša od 0,3 mm; ta vrednost se lahko poveča na 0,5 mm, če skozi območje A poteka samo en vodnik.

- vodniki za odleditev/sušenje, ki imajo ponavadi cikcak ali sinusoidno obliko in naslednji meri:

—največja navidezna širina: | 0,030 mm, |

—najmanjša razdalja med vodniki: | 2,0 mm." |

Člen 2

Države članice sprejemejo predpise potrebne za uskladitev s to direktivo, najpozneje do 31. decembra 1982 in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 29. julija 1981

Za Komisijo

Karl-HEINZ Narjes

Član Komisije

[1] UL L 42, 23.2.1970, str. 1.

[2] UL L 375, 31.12.1980, str. 34.

[3] UL L 267, 19.10.1977, str. 1.

[4] UL L 81, 28.3.1978, str. 49.

--------------------------------------------------
Direktiva Sveta

z dne 4. decembra 1980

o tehnični prilagoditvi Direktive 67/548/EGS o nevarnih snoveh zaradi pristopa Helenske republike k Evropskim skupnostim

(80/1189/EGS)

SVET EVROPSKIH SKUPNOSTI JE

ob upoštevanju Pogodbe o pristopu iz leta 1979 in zlasti člena 146 Akta,

ker je treba spremeniti priloge I do IV Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila spremenjena zlasti z direktivama Komisije 76/907/EGS [2] in 79/370/EGS [3] in kakor je bila nazadnje spremenjena z Direktivo Sveta 79/831/EGS [4], tako da se dodajo grške različice imen relevantnih nevarnih snovi in drugih izrazov, določenih za označevanje navedenih snovi,

SPREJEL NASLEDNJO DIREKTIVO:

Člen 1

Grška besedila, določena v prilogah I do IV te direktive, se dodajo prilogam I do IV Direktive 67/548/EGS v enakem vrstnem redu.

Člen 2

Države članice sprejmejo in objavijo zakone in druge predpise, potrebne za uskladitev s to direktivo, najpozneje do 1. januarja 1981. O tem takoj obvestijo Komisijo.

Takšni zakoni in drugi predpisi začnejo veljati s pristopom Helenske republike.

Člen 3

Ta direktiva je naslovljena na države članice.

V Bruslju, 4. decembra 1980

Za Svet

Predsednik

J. Barthel

[1] UL 196, 16.8.1967, str. 1.

[2] UL L 360, 30.12.1976, str. 1.

[3] UL L 88, 7.4.1979, str. 1.

[4] UL L 259, 15.10.1979, str. 10.

--------------------------------------------------

PRILOGA I

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------

PRILOGA II

Simboli in napisi za opozarjanje na nevarnost za nevarne snovi in pripravke

Glej: Direktivo Komisije 2001/59/ES, UL L 225, 21.8.2001, str. 80.

--------------------------------------------------

PRILOGA III

Narava posebnih tveganj, pripisanih nevarnim snovem in pripravkom

Glej: Direktivo Komisije 2001/59/ES, UL L 225, 21.8.2001, str. 85.

--------------------------------------------------

PRILOGA IV

Varnostni nasveti za nevarne snovi in pripravke

Glej: Direktivo Komisije 2001/59/ES, UL L 225, 21.8.2001, str. 123.

--------------------------------------------------
Enajsta direktiva Sveta

z dne 26. marca 1980

o usklajevanju zakonodaje držav članic o prometnih davkih — izključitev francoskih čezmorskih departmajev iz področja uporabe Direktive 77/388/EGS

(80/368/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 99 in 100 Pogodbe,

ob upoštevanju predloga Komisije,

ker tretji pododstavek člena 227(2) Pogodbe zahteva, da institucije Skupnosti v okviru postopkov iz Pogodbe poskrbijo za gospodarski in socialni razvoj francoskih čezmorskih departmajev;

ker se v skladu s sodbo, ki jo je izreklo Sodišče Evropskih skupnosti 10. oktobra 1978 v zadevi 148/77, v francoskih čezmorskih departmajih uporablja Pogodba in sekundarna zakonodaja, razen če institucije Skupnosti sprejmejo ukrepe, ki so posebej prilagojeni gospodarskim in socialnim razmeram v teh departmajih;

ker je treba iz razlogov v zvezi z njihovim geografskim položajem ter gospodarskimi in socialnimi razmerami francoske čezmorske departmaje izključiti iz obsega skupnega sistema davka na dodano vrednost, ki je bil vzpostavljen z Direktivo Sveta 77/388/EGS [1];

ker za izvajanje te direktive ni potrebna nobena sprememba zakonodaje držav članic,

SPREJEL NASLEDNJO DIREKTIVO:

Člen 1

"— v Francoski republiki:

- čezmorski departmaji."

Člen 2

Ta direktiva se uporablja od 1. januarja 1979.

Člen 3

Ta direktiva je naslovljena na države članice.

V Bruslju, 26. marca 1980

Za Svet

Predsednik

G. Marcora

[1] UL L 145, 13.6.1977, str. 1.

--------------------------------------------------
Direktiva Komisije

z dne 14. julija 1976

o prilagajanju tehničnemu napredku Direktive Sveta z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(76/907/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta o spremembi Direktive z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo z dne 24. junija 1975 [2], in zlasti členov 8a, 8b in 8c Direktive,

ker Priloga I k Direktivi z dne 27. junija 1967 vsebuje seznam nevarnih snovi, razvrščenih po atomskem številu elementa, ki najbolj opredeljuje njihove lastnosti, skupaj z načinom označevanja vsake snovi (simbol, standardno opozorilo in standardno obvestilo);

ker je pregled seznama nevarnih snovi pokazal, da ga je treba prilagoditi najnovejšim znanstvenim in tehničnim spoznanjem; ker se je v zadnjih letih dalo v promet znatno število novih nevarnih snovi;

ker je zato priporočljivo, da se navedena priloga nadomesti z novo Prilogo I;

ker prilogi III in IV k Direktivi z dne 27. junija 1967 vsebujeta standardno opozorilo (stavke R) in standardno obvestilo (stavke S), ki so preštevilni, da bi se prikazali na oznaki; ker je zato treba zmanjšati njihovo število, ne da se zmanjša učinkovitost in osnovni namen označevanja; ker je v teh okoliščinah priporočljivo, da se navedeni prilogi nadomestita z novima prilogama III in IV;

ker bi bilo treba, da se oznaka ne preobremeni z napisi, sprejeti določbo o možnosti kombiniranja stavkov R in S;

ker so določbe te direktive v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloge I, III in IV k Direktivi Sveta z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi se nadomestijo s prilogami k tej Direktivi.

Člen 2

Pred 1. majem 1977 države članice sprejmejo in objavijo določbe, potrebne za uskladitev s to direktivo, in o tem takoj obvestijo Komisijo. Te določbe začnejo veljati 1. julija 1977.

Člen 3

Ta direktiva je naslovljena na države članice.

V Bruslju, 14. julija 1976

Za Komisijo

Finn Gundelach

Član Komisije

[1] UL 196, 16.8.1967, str. 1.

[2] UL L 183, 14.7.1975, str. 22.

--------------------------------------------------

PRILOGA 1

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------

PRILOGA III

Narava posebnih tveganj, pripisanih nevarnim snovem in pripravkom

Glej: Direktivo Komisije 2001/59/ES, UL L 225, 21.8.2001, str. 85.

--------------------------------------------------

PRILOGA IV

Varnostni nasveti za nevarne snovi in pripravke

Glej: Direktivo Komisije 2001/59/ES, UL L 225, 21.8.2001, str. 123.

--------------------------------------------------
Direktiva Sveta

z dne 4. marca 1974

o spremembi Prve direktive o določitvi nekaterih skupnih pravil za mednarodni prevoz (prevoz blaga po cesti za najem ali plačilo)

(74/149/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75(1) Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju mnenja Ekonomsko-socialnega odbora,

ker je zaželeno, da se pravila, ki veljajo za prevoz, spremenijo ob upoštevanju razvoja trgovine med državami članicami; ker je glede na to potrebo bistveno, da se med drugim nekatere vrste prevoza z vozili z majhno nosilnostjo izvzamejo iz kakršnih koli sistemov kvot ali dovoljenj; ker je nadalje zaželeno, da člen 1 Prve direktive Sveta z dne 23. julija 1962 [1] o določitvi nekaterih skupnih pravil za mednarodni prevoz (prevoz blaga po cesti za najem ali plačilo), kakor je bila spremenjena z Direktivo Sveta z dne 19. decembra 1972 [2], ne velja več izključno za prevoz za najem ali plačilo,

SPREJEL NASLEDNJO DIREKTIVO:

Člen 1

Naslov Direktive z dne 23. julija 1962 se nadomesti z naslednjim:"Prva direktiva Sveta o določitvi skupnih pravil za nekatere vrste prevoza blaga po cesti med državami članicami."

Člen 2

"Vsaka država članica pod pogoji iz odstavkov 2 in 3 tega člena liberalizira tiste vrste mednarodnega prevoza blaga po cesti za lastne potrebe, naštete v prilogah I in II k tej direktivi, ki vključujejo druge države članice, kadar ta prevoz poteka na ozemlje navedene države članice ali z njega ali v primeru tranzita čez ozemlje te države članice."

Člen 3

"10. Prevoz blaga z motornimi vozili, katerih največja dovoljena skupna masa vozila, vključno z maso priklopnikov, ne presega 6 metričnih ton ali katerih koristni tovor, vključno s tovorom priklopnikov, ne presega 3,5 metričnih ton.

11. Prevoz proizvodov, potrebnih za medicinsko oskrbo pri zagotavljanju nujne pomoči, zlasti pri naravnih nesrečah.

12. Prevoz dragocenosti (na primer žlahtnih kovin) v posebnih vozilih v spremstvu policije ali drugih varnostnikov."

Člen 4

Priloga II k Direktivi Sveta z dne 23. julija 1962 se spremeni:

(a) prvi stavek točke 1 se nadomesti:"Prevoz iz države članice v obmejno območje sosednje države članice, ki poteka do 25 kilometrov zračne črte v notranjost države od njune skupne meje in obratno.";

(b) točka 2 se črta, točke 3, 4, 5 in 6 pa se preštevilčijo v točke 2, 3, 4 in 5;

(c) dodajo se naslednje točke:

"6. Prevoz rezervnih delov za morske ladje.

7. Prevoz živih živali, razen goveda za zakol in čistokrvnih konjev."

Člen 5

Države članice sprejmejo ustrezne ukrepe za liberalizacijo tistih vrst prevoza, ki so navedene v členih 2 in 3 in členu 4(a) in (c) te direktive, najpozneje do 1. julija 1974.

Vsaka država članica obvesti Komisijo o ukrepih, sprejetih za izvajanje te direktive, v treh mesecih po notifikaciji te direktive in najpozneje do 1. julija 1974.

Člen 6

Ta direktiva je naslovljena na države članice.

V Bruslju, 4. marca 1974

Za Svet

Predsednik

W. Scheel

[1] UL 70, 6.8.1962, str. 2005/62.

[2] UL L 291, 28.12.1972, str. 155.

--------------------------------------------------